en metten anden eynde neven de goede wouters van hondsbgen voirs Item ondhalf
dachmael lants gelegen inden grooten ham tusschen de goede des voirs jans snoex op
deen zijde ende de goede thoemaes vander hortten diemen heet van helbeke en de goede
gheerts vanden dale op dande en metten enen eynde des voirs thoemaes en metten anden
eynde peters van hondsbghe Item drie dachmael lants gelegen opten wynckel tusschen
de goede des voirs willems vander bruggen in beiden zijden ende metten eenen eynde bijde
goede henrix coeman en metten anden eynde neven de goede des voirs willems vander
sal
brugghen in beiden zijde dit lant voirs vyndens de voirs claes van dormale met
evene besaeyt It vijf dachmael lants gelegen neve de strate gaende van voshem te
leefdale waert tusschen de selve strate ende des helichs geest lant van voshem ende mette
eenen eynde neven de goede der wittevrouwen van loeven en metten anden eynde bijde
goede katlijnen vand kamen It een dachmael lants gelegen tusschen de flosstrate
voirscr ende te drie zijden in everarts lant van wynge Item seven dachmael lants
gelegen boven de hoelstrate tusschen de selve strate ende de goede meester jans bouten
en metten eenen eynde bijde goede des voirs wouters van hondsbge ende metten
anden eynde bijde goede der voirs lijsbetten fage It een dachmael lants gelegen
opten voirtoghe tusschen de goede der zielmissen lant van voshem ende de goede
des voirs cloesters van abiers ende metten eenen eynde neven de goede des voirs
godshuys van peke ende der begijnen lant van steyvoerde bij vylvoerden metten anden
eynde Item ondhalf dachmael lants gelegen opt roedeken tusschen de goede thoemaes
van helbeke ende der kijnden van duysborch in deen zijde ende de goede alijten vanden
dale in dande ende metten ceyen eynde neven de goede willems vander brugghen
en metten anden eynde bijde goede jans van ghend vander vuen It ondhalf dach
lants gelegen aldaer op leenkensvelt tusschen de goede hen willems bouten in
deen zijde ende de goede jans momart en de goede everarts de cupe in dande
zijde en metten eenen eynde neven de goede meester jans bouten en metten anden
eynde bijde goede willems vand bruggen en dit lant staphans voirscr vynde de voirs claes al
brake It noch sess dach beemts gelege te voshem tussche de broecstrate en de voere en
mette eene eynde neve de goede claes de wolff en mette anden eynde bijde goede henrix
absoloens Te houden te hebben en te wynne van half meye dat sijn sal int jaer xiiii xlix
eene tmijn van achthien jaen langc duende deen nae dand staphans volgen elcx jaers
daenbynne om vijf mudden rogs en twee mudde evene goets en payabels met wane
en veden wael bereydt d mate van loeven tsente andriesmisse apostels te betale en tot
loeve gruenedale te leven en telke tmijne alse vvolghde schout Ende es vorwde dat de
voirs claes de voirs goede wel en loflijc wynne werven en meste sal gelijc sijne recu
genote bove en beneden en die laten te sijne afsceide in alle d manien gelijc hij die vijnden
sal te sijne aencomen oec es vorwde dat de voirs wyn allen den tsijs en comer uuten selve
goeden gaende jaerlijx hienbynne betalen sal sond cost en scade des voirs godsh van
gruenedale Ende heeft noch genome de voirs claes van dormale tege den voirs brueden
thomaese en gielijse als inde name als bove den tsijs geheeten van bockarden metten
te behoen
rechte vanden pontpeninge daf bynne voirs tmijns vschijnen des voirs godsh gelijc
tselve godsh dien houden es inde pchien van voshem en van leefdale Te houden en te
hebbe den voirs tmijn elcx jaers daen bynne om twee hollantsche gulden en eenen
beyersschie gulden goet en gheve te kersmisse te betale en telke tmijne alse vvolghde
schout hier waen ov witte lynden aug iiii